જ્યારે Twenty20 ક્રિકેટ નવું નવું હતું ત્યારે એક મજાક બહુ લોકપ્રિય થઇ હતી કે પહેલા પાંચ દિવસની ટેસ્ટ રમાતી પછી એક દિવસની મેચો ચાલુ થઇ અને હવે ત્રણ કલાકની, જો જો એક સમય એવો આવશે કે માત્ર ટોસ કરીને વિજેતા જાહેર કરી દેવામાં આવશે. જ્યારે 100 બોલની ક્રિકેટ મેચ અંગે પહેલીવાર વાંચ્યું ત્યારે આ મજાક સૌથી પહેલી મનમાં આવી ગઈ હતી. એક રીતે જોવા જઈએ તો આ પ્રકારે માત્ર 100 બોલ પ્રતિ ઇનિંગ રમાડવા પાછળ કોઈ લોજીક દેખાતું નથી.